Държавен вестник, бр. 7, 2015 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  7
9. подготвя и предлага необходимите ко-
рекции в бюджетните взаимоотношения на 
общините с централния бюджет;
10. участва в разработването на проекти на 
нормативни актове в областта на финансира-
нето на общините;
11. изготвя отговори и становища относно 
прилагането на нормативната уредба, свързана 
с финансирането на общинските бюджети; 
12. поддържа Централния регистър на 
общинския дълг и осигурява информация от 
него в съответствие с изискванията на Закона 
за общинския дълг.“
§ 14. В чл. 24 се правят следните изменения:
1. В т. 12 думите „предприятия съгласно 
Закона за счетоводството“ се заменят с „ор-
ганизации съгласно Закона за публичните 
финанси“.
2. В т. 14 – 17 навсякъде думата „предпри-
ятия“ се заменя с „организации“.
§ 15. В чл. 25 се правят следните изменения 
и допълнения:
1. В т. 3 думата „тригодишната“ се заменя 
със „средносрочната“.
2. Създава се нова т. 17:
„17. подпомага министъра при осъществя-
ването на правомощията му по прилагането 
на Регламент (ЕС) № 236/2012 по отношение 
на държавните ценни книжа и суапите за 
кредитно неизпълнение върху държавни ценни 
книжа, включително чрез:
а) осъществяване на проверки на място и 
по документи при задължените лица, както 
и при необходимост – чрез изискване на ин-
формация и документи под всякаква форма, 
от всяко местно или чуждестранно физическо 
или юридическо лице, изготвяне на конста-
тивни актове, както и изготвяне на актове за 
установяване на административни нарушения;
б) получаване на нотификации от задъл-
жените лица за къси позиции в български 
държавни ценни книжа и за позиции в суапи 
за кредитно неизпълнение върху държавни 
ценни книжа и поддържане на регистър за 
тези позиции;
в) изпращане на регулярна информация 
до Европейския орган по ценните книжа и 
пазарите чрез Комисията за финансов надзор 
относно късите позиции в български държавни 
ценни книжа и за позиции в суапи за кредитно 
неизпълнение върху държавни ценни книжа;
г) изготвяне и изпращане на регулярна ин-
формация до Европейския орган по ценните 
книжа и пазарите чрез Комисията за финан-
сов надзор за общия размер на неизплатения 
дълг по държавни ценни книжа във връзка 
със задължението за определяне на прагове за 
уведомяване на компетентните органи при зна-
чителни нетни къси позиции по отношение на 
емитираните държавни дългови инструменти;
д) изготвяне и изпращане на ad hoc инфор-
мация до Европейския орган по ценните книжа 
и пазарите, Комисията за финансов надзор или 
други компетентни органи от държави членки 
при поискване;
е) осъществяване и координиране на взаимо-
отношенията с Комисията за финансов надзор 
и с други компетентни надзорни органи на 
Република България и другите държави членки;
ж) изготвяне и координиране издаването 
на задължителни указания на министъра, при 
необходимост.“
§ 16. В чл. 27, т. 7 думата „тригодишната“ 
се заменя със „средносрочната“.
§ 17. В чл. 31а се правят следните изменения:
1. Точка 8 се изменя така:
„8. координира и оказва съдействие при 
съгласуване на параметрите по техническата, 
аналитичната и консултантската помощ по 
линия на Международната банка за възста-
новяване и развитие, Международния валутен 
фонд и европейските финансови институции и 
при представяне на резултатите от нея;“.
2. Точки 18, 21, 22 и 23 се отменят.
§ 18. В чл. 35 се правят следните изменения:
1. Точка 1 се изменя така:
„1. изпълнява функциите на Централно 
хармонизиращо звено за финансово управление 
и контрол и Централно хармонизиращо звено 
за вътрешен одит в публичния сектор;“.
2. В т. 3 думите „съгласувано с Изпълни-
телна агенция „Одит на средствата от Евро-
пейския съюз“ към министъра на финансите“ 
се заличават.
3. В т. 4 думите „предлага законодателни 
промени и“ се заличават.
§ 19. В чл. 39 думата „агенцията“ се заменя 
с „министерството“.
§ 20. В приложението към чл. 8, ал. 3:
1. В наименованието числото „625“ се за-
меня с „635“.
2. На ред „Специализирана администрация“ 
числото „432“ се заменя с „442“.
3. Ред „дирекция „Финанси на реалния 
сектор“ 28“ се изменя така:
„дирекция „Държавни помощи и реален 
сектор“ 28“.
4. На ред „дирекция „Данъчна политика“ 
числото „32“ се заменя с „37“.
5. На ред „дирекция „Правна“ числото „13“ 
се заменя с „16“.
6. На ред „дирекция „Съдебна защита“ 
числото „12“ се заменя с „14“.
Заключителна разпоредба
§ 21. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
За главен секретар на Министерския съвет: 
Веселин Даков
366